מה בכל זאת כדאי לעשות במקום תוכנית עסקית?
(במקום להניח הנחות ולנחש ניחושים, אם אנחנו רוצים באמת לקבל תוצאות, ולהתקדם במהירות לעבר התוצאות המוצלחות,)
הדרך הקלה והמהירה היא לבדוק כל שלב בדרך לפני שממשיכים בתכנון השלבים הבאים.

זו גישה שאומרת FAIL FAST – להיכשל מהר – כי כל כישלון הוא רק עוד "לא" בדרך ל"כן",
מצד שני, כשאנחנו יודעים בשלב מוקדם שכיוון כלשהו לא מתאים למטרה שלנו, אנחנו יכולים לעצור מיד.
כך אנחנו חוסכים לעצמנו כסף, זמן וכוח אדם!

במקום לבזבז זמן וכסף על כיוון כושל, אנחנו יכולים מיד להירתם כדי לבחון כיוון חדש.
גם בכיוון החדש – לבדוק מהר, ולהיכשל מהר – או להצליח כמובן.
ככה אנחנו יכולים ממש להתקדם. גם אם הכיוון שבחרנו שונה בסופו של דבר ממה שתיכננו בהתחלה, הוא מוביל מהצלחה להצלחה, ובין ההצלחות יש עצירה לכיוונון ותיקונים
אנחנו לא פועלים לפי ניחושים או ספקולציות, אלא מתקדמים בהתאם למה שבאמת קורה במציאות.
he
מה הבעיה עם תוכנית עסקית?
קודם כל, אנחנו אף פעם לא יודעים מה ההצלחה הצפויה, לפני שבאמת ניסינו.
אנחנו בעצם מנחשים, וניחוש – גם אם הוא מושכל – הוא עדיין רק ניחוש.
שנית, אם אנחנו בונים ספקולציות שמתבססות על ניחושים – אנחנו מייצרים טעויות שנבנות על טעויות.
כלומר, עם טעות במחקר המוקדם, הסיכוי לטעות בתוצאות גדל, וההשלכות בטעויות בהמשך הוא גרוע אקספוננציאלית.
ולבסוף, נקודה שלישית, בזמן שעסק עורך את כל בדיקות ההיתכנות ומחקרי השוק הנדרשים לצורך תוכנית עסקית סטנדרטית, העולם ממשיך להתקדם.
הטכנולוגיה ממשיכה לפרוץ קדימה עם המצאות וחידושים, ומי יודע אם לא יהיה שם מישהו שחושב בדיוק על הרעיון שלכם?
כמה חבל זה יהיה אם עד הרגע שבו תצאו עם תוכנית עסקית שלמה, הפרוייקט יהפוך לא רלוונטי, כי השוק כבר התקדם?
he
מתי כן כדאי להכין תוכנית עסקית?
זו לא סתירה, ואני לא חוזר בי.
תוכנית עסקית לא תתרום לעסק שלכם.
אבל…
אם אתם מחפשים משקיע, או נסחרים בבורסה, יתכן שתוכנית עסקית היא כורך המציאות.
יש משקיעים שלא יסתכלו עליכם ללא תוכנית עסקית, ואז תהיו חייבים ליצור אותה.
he